Okirat száma:

Módosító okirat

**A Zala Megyei Önkormányzati Hivatal a Zala Megyei Közgyűlés által 2016. január 28. napján kiadott 9/2016. (I.28.) KH. 2. sz. melléklet számú alapító okiratát az államháztartásról szóló 2011. évi CXCV. törvény 8/A. §-a alapján – a Zala Vármegyei Közgyűlés …/2023. (I.26.) KH számú határozatára figyelemmel – a következők szerint módosítom:**

1. **Az alapító okirat 1.1.1. alpontjában a „Zala Megyei Önkormányzati Hivatal” szövegrész helyébe a „Zala Vármegyei Önkormányzati Hivatal” szöveg lép.**
2. **Az alapító okirat 1.2.1. alpontjában a „8900 Zalaegerszeg, Kosztolányi u. 10.” szövegrész helyébe a „8900 Zalaegerszeg, Kosztolányi Dezső utca 10.” szöveg lép.**
3. **Az alapító okirat 2.2.1. alpontjában a „Zala Megyei Önkormányzat” szövegrész helyébe a „Zala Vármegye Önkormányzata” szöveg lép.**
4. **Az alapító okirat 2.2.2. alpontjában a „8900 Zalaegerszeg, Kosztolányi u. 10.” szövegrész helyébe a „8900 Zalaegerszeg, Kosztolányi Dezső utca 10.” szöveg lép.**
5. **Az alapító okirat 2.3. alpontjába foglalt táblázat 1. sorában a „8900 Zalaegerszeg, Kosztolányi u. 10.” szövegrész helyébe a „8900 Zalaegerszeg, Kosztolányi Dezső utca 10.” szöveg lép.**
6. **Az alapító okirat 3.1.1. alpontjában a „Zala Megyei Közgyűlés” szövegrész helyébe a „Zala Vármegyei Közgyűlés” szöveg lép.**
7. **Az alapító okirat 3.1.2. alpontjában a „8900 Zalaegerszeg, Kosztolányi u. 10.” szövegrész helyébe a „8900 Zalaegerszeg, Kosztolányi Dezső utca 10.” szöveg lép.**
8. **Az alapító okirat 4.1. alpontjában a „Magyarország helyi önkormányzatairól szóló 2011. évi CLXXXIX. törvény 84. § (1) bekezdése alapján a közgyűlés az önkormányzat működésével, valamint az elnök vagy a főjegyző feladat-és hatáskörébe tartozó ügyek döntésre való előkészítésével és végrehajtásával kapcsolatos feladatok ellátására önkormányzati hivatalt hoz létre. A hivatal közreműködik az önkormányzatok egymás közötti, valamint az állami szervekkel történő együttműködésének összehangolásában.” szövegrész helyébe a „Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 84.§ (1) bekezdése alapján a közgyűlés az önkormányzat működésével, valamint az elnök vagy a főjegyző feladat-és hatáskörébe tartozó ügyek döntésre való előkészítésével és végrehajtásával kapcsolatos feladatok ellátására önkormányzati hivatalt hoz létre. Helyi önkormányzati igazgatási tevékenysége keretében a hivatal közreműködik az önkormányzatok egymás közötti, valamint az állami szervekkel történő együttműködésének összehangolásában.” szöveg lép.**
9. **Az alapító okirat 4.3. alpontjában az „Önkormányzati feladatok, döntések előkészítése, végrehajtása” szövegrész helyébe „A Hivatal az Mötv. 41. § (2) bekezdése alapján a képviselőtestület szerveként végzi az önkormányzati feladatok ellátását, amely a megyei önkormányzat tekintetében az Mötv. 27. § (1) bekezdése értelmében területfejlesztés, területrendezés, vidékfejlesztés és koordináció. E feladatokat a területfejlesztésről és a területrendezésről szóló 1996. évi XXI. törvény 11. § - 14. §-ai rögzítik. Feladatkörébe tartozik az önkormányzati feladatok, döntések előkészítése, végrehajtása. A területfejlesztés körében a 2021-2027 programozási időszakban az egyes európai uniós alapokból származó támogatások felhasználásának rendjéről szóló 256/2021. (V. 18.) Korm. rendelet alapján pályázat- és támogatáskezelésben is közreműködik. Az Mötv. 42. § 6. pontja alapján működik együtt nemzetközi szervezetekkel. Pénzügyi-gazdálkodási tevékenységet az irányító szervének tulajdonában álló gazdasági társaság részére, valamint a nemzetiségek jogairól szóló 2011. évi CLXXIX. törvény 80.§-a alapján a megyei nemzetiségi önkormányzatok számára végez. A választási eljárásról szóló 2013. évi XXXVI. törvény 66. § (1) bekezdése, valamint 68. § (1) bekezdése alapján területi választási irodaként végzi az országgyűlési, önkormányzati és európai parlamenti képviselőválasztásokhoz kapcsolódó, valamint az országos és helyi népszavazással kapcsolatos tevékenységeket.” szöveg lép.**
10. **Az alapító okirat 4.5. alpontjában a „Zala Megye területe” szövegrész helyébe a „Zala vármegye területe” szöveg lép.**
11. **Az alapító okirat 5.1. alpontjában „A Hivatal élén álló megyei főjegyzőt Magyarország helyi önkormányzatairól szóló 2011. évi CLXXXIX. törvény 27.§ (3) bekezdése alapján – pályázat alapján – határozatlan időre nevezi ki a megyei közgyűlés elnöke.” szövegrész helyébe „A Hivatal élén álló vármegyei főjegyzőt az Mötv. 27.§ (3) bekezdése alapján – pályázat alapján – határozatlan időre nevezi ki a vármegyei közgyűlés elnöke. A kinevezéshez további személy, illetve szervezet egyetértése nem szükséges. A vármegyei főjegyző felett a munkáltatói jogokat, beleértve az egyéb munkáltató jogokat, továbbá a felmentés jogát a vármegyei közgyűlés elnöke gyakorolja. Feladatait köztisztviselőként, közszolgálati jogviszonyban látja el.” szöveg lép.**

Jelen módosító okiratot 2023. január 1. napjától kell alkalmazni.

Kelt: Zalaegerszeg, „időbélyegző szerint”

Dr. Pál Attila Ferenc

a közgyűlés elnöke